Document ID: 31991R1709

ΚΑΝΟΝΙΣΜΟΣ ( ΕΟΚ ) αριθ . 1709/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για τον καθορισμό, για τις σπορές της περιόδου εμπορίας 1991/92, του ποσού της ενίσχυσης υπέρ των μικρών παραγωγών ορισμένων αροτραίων καλλιεργειών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1346/90 του Συμβουλίου της 14ης Μαΐου 1990 για την καθιέρωση ενισχύσεως υπέρ των μικρών παραγωγών ορισμένων αροτραίων καλλιεργειών (1 ), και ιδίως το άρθρο 1, παράγραφος 2,
την πρόταση της Επιτροπής ( 2 ),
τη γνώμη του Ευρωπαϊκού Κοινοβουλίου ( 3 ),
τη γνώμη της Οικονομικής και Κοινωνικής Επιτροπής ( 4 ),
Εκτιμώντας ότι η ενίσχυση υπέρ των μικρών παραγωγών ορισμένων αροτραίων καλλιεργειών αποσκοπεί στο να περιορίσει τις επιπτώσεις των σταθεροποιητών στο εισόδημα των εν λόγω μικρών παραγωγών - ότι οι φυσικές συνθήκες που κυριαρχούν στις ορεινές και λοφώδεις ζώνες καθώς και στις μειονεκτικές ζώνες της Κοινότητας συμβάλλουν στη διαμόρφωση μέσου εισοδήματος των παραγωγών των εν λόγω περιοχών χαμηλοτέρου από εκείνο των παραγωγών στην υπόλοιπη Κοινότητα - ότι αυτό θα πρέπει να ληφθεί υπόψη
στον καθορισμό του ποσού της ενίσχυσης - ότι, για τον σκοπό αυτό, ενδείκνυται να διατηρηθεί η ενίσχυση στο ίδιο επίπεδο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Για τις εκτάσεις που σπείρονται κατά τη διάρκεια της περιόδου 1991/92, η ενίσχυση που αναφέρεται στο άρθρο 1 παράγραφος 2 του κανονισμού ( ΕΟΚ ) αριθ . 1346/90 καθορίζεται σε :
- 50 Ecu ανά εκτάριο στις ορεινές και λοφώδεις ζώνες καθώς και στις μειονεκτικές ζώνες που αναφέρονται στην οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 797/85 ( 6 ),
- 30 Ecu ανά εκτάριο στην υπόλοιπη Κοινότητα .
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιουλίου 1991 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 13 Ιουνίου 1991 .

Labels: 19
6